Vancouver

Vancouver on kaupunki Brittiläisen Kolumbian provinssissa Kanadassa. Kaupungissa asuu noin 662 000 ihmistä (2021), ja se on Kanadan kahdeksanneksi suurin kaupunki. Suur-Vancouverin väkiluku on noin 2,6 miljoonaa (2021), ja se on Länsi-Kanadan merkittävin väestökeskittymä ja koko maan kolmanneksi suurin suurkaupunkialue.

Mercerin elämänlaatua mittaavassa tutkimuksessa 2009 Vancouver oli Pohjois-Amerikan paras ja maailman viiden parhaan kaupungin joukossa.

 Historia 

pienoiskuva|vasen|Kartta Vancouverin palosta (1886)
Arkeologiset löydökset osoittavat, että Vancouverin ympäristössä eli rannikon salish-intiaaneja jo 500 vuotta eaa. Nykyisen kaupungin paikalle perustettiin 1870-luvulla sahakylä nimeltä Granville, joka sai kaupunkioikeudet vuonna 1886. Samalla se nimettiin uudelleen Vancouveriksi kapteeni George Vancouverin mukaan. Hän oli englantilainen merikapteeni, joka oli tehnyt seudulle tutkimusmatkan vuonna 1792.

Koko Vancouver tuhoutui saman vuoden 1886 heinäkuussa suuressa tulipalossa, mutta kaupunki jälleenrakennettiin ja toipui nopeasti. Tuhon ansiosta kaupunkiin pystyttiin nyt kehittämään nykyaikaisempi kaava sekä vesi- ja sähköjärjestelmät. Seuraavana vuonna valmistunut junarata vauhditti Vancouverin kasvua. Vancouver on maailman ainoa kaupunki, missä sprinklerijärjestelmä on pakollinen jokaisessa talossa, samoin Vancouver on maailman ainoa kaupunki, jossa ei ole viime vuosina sattunut yhtäkään palokuolemaa.

 Maantiede ja ilmasto 

pienoiskuva|vasen|Vancouverin kartta.
Vancouver sijaitsee Pohjois-Amerikan Rannikkovuorten ja Georgiansalmen välissä, vastapäätä Vancouverinsaarta, joka erottaa sen Tyynestä valtamerestä. Vancouverin kaupunki ei siis ole samannimisellä saarella, vaan salmen toisella puolella. Vancouverin käyttämä aikavyöhyke on Tyynenmeren aikavyöhyke.

Vancouverin seutu on tyypillistä maanjäristysaluetta, ja sitä seurataan seismologian tutkimuskeskuksissa eri puolilla maailmaa.

Pohjoiseen sijaintiinsa nähden Vancouverin ilmasto on harvinaisen suotuisa Tyynen valtameren vaikutuksesta, kaupungissa kasvaa muun muassa palmuja. Kanadan suurista kaupungeista sen talvet ovat toiseksi lauhkeimmat. Ilman keskilämpötila on tammikuussa 3 °C ja heinäkuussa 18 °C.

Kaupungin keskuspuisto Stanley Park on yksi Pohjois-Amerikan suurimmista. Se kattaa kaikkiaan 4,05 km² suuruisen alueen.

 Hallinto ja aluejako 

Kaupunkia johtaa pormestari ja kymmenen valtuutettua, jotka valitaan kolmen vuoden välein. Brittiläisen Kolumbian lainsäädäntöön sisältyy Vancouverin osalta erillinen säädös, Vancouver Charter.

Vancouver on jaettu seuraaviin 23 hallinnolliseen alueeseen ():

 Vancouverin aluejako Sijainti Alue Pinta-ala (km²) Väkiluku Väestötiheys (as./km²) Kuvaus 80px Arbutus Ridge 3,69 16 145 4 375 Rauhallinen, arvostettu asuinalue, joka oli alun perin suota. 80px Downtown 3,75 43 415 11 577 Vancouverin historiallinen keskusta Burrardinlahden ja False Creekin välissä. Merkittävä liikealue ja matkailukohde. Kaupunginosia mm. Yaletown, Gastown, Coal Harbour ja Chinatown. 80px Downtown Eastside – – – Vanha köyhien asuinalue Burrardinlahden rannalla. Kaupunginosan ongelmia ovat rikollisuus, kodittomuus ja huumeet.(Pinta-ala, väkiluku ja väestötiheys, ks. Strathcona.) 80px Dunbar-Southlands 8,61 21 480 2 495 Kaksi omaleimaista kaupunginosaa: Dunbar on rauhallinen, vehreä omakotitaloalue ja Southlands maaseutumainen lähiö Fraserjoen rannalla. Alueella sijaitsee Camosumin suo, jota musqueam-intiaanit pitävät porttina henkimaailmaan. 80px Fairview 3,33 29 295 8 797 Alun perin teollisuusalue, nykyään lapsiperheiden suosima omakotitaloalue False Creekin rannalla. Kaksi merkittävää liikekeskusta, South Granville ja Granville Island. Kaupunginosia mm. False Creek, Fairview Slopes, Burrard Slopes ja Fairview Heights. 80px Grandview-Woodland 4,48 28 205 6 296 Alun perin italialaisten maahanmuuttajien suosima kaupunginosa, nykyään omaleimainen kansainvälinen asuin- ja liikealue. 80px Hastings-Sunrise 8,12 33 130 4 080 Lapsiperheiden suosima asuinalue Burrardinlahden rannalla. Alueella on myös Hastings Park, Vancouverin toiseksi suurin puisto. 80px Kensington-Cedar Cottage 7,23 44 665 6 178 Kaksi historiallista kaupunginosaa Itä-Vancouverin sydämessä, Cedar Cottage ja Kensington Heights. Alueella on myös Trout Lake, Vancouverin ainoa järvi. 80px Kerrisdale 6,32 14 615 2 313 Lapsiperheiden suosima vehreä omakotitaloalue. 80px Killarney 6,77 27 180 4 015 Vancouverin uusin asuinalue Fraserjoen rannalla. Alun perin maaseutua. Väkiluku kasvanut voimakkaasti 1950-luvulta lähtien. 80px Kitsilano 5,51 40 595 7 368 Nuorekas asuinalue keskustan tuntumassa Englanninlahden rannalla. Kuuluisa rannoistaan ja vuoristomaisemistaan. 80px Marpole 5,61 23 785 4 240 Vanha kaupunginosa Fraserjoen pohjoishaaran varrella. Tärkeä liikenneväylä. 80px Mount Pleasant 3,64 23 615 6 488 Kirjava asuin- ja liikealue, jossa sijaitsee paljon kouluja ja taiteilijoiden ateljeita. 80px Oakridge 4,01 12 725 3 173 Juutalaisten suosima rauhallinen lähiö, joka sijaitsee rinteellä Fraserjoen yläpuolella. Suosittu liikekeskus Oakridge Shopping Centre. 80px Renfrew-Collingwood 8,2 48 885 5 962 Lapsiperheiden suosima asuinalue mäkisessä Itä-Vancouverissa. 80px Riley Park 4,92 21 815 4 434 Antiikkikaupoistaan kuuluisa liike- ja asuinalue, jossa sijaitsee Little Mountain, Vancouverin korkein kohta (168 m). Queen Elizabethin puisto ja Mountainview’n hautausmaa. 80px Shaughnessy 4,47 8 900 1 991 Vauras, vehreä asuinalue, jonka rautatieyhtiö CPR perusti vuonna 1909. 80px South Cambie 2,17 7 070 3 258 Vancouverin pienimpiä kaupunginosia Queen Elizabethin puiston kupeessa. Useita sairaaloita. 80px Strathcona 3,84 11 920 3 104 Vancouverin vanhimpia ja omaleimaisimpia asuinalueita, joka kasvoi nykyiselleen pienestä kylästä Hastingsin sahan ympärillä. 80px Sunset 6,27 35 230 5 619 Lapsiperheiden suosima asuinalue Fraserjoen pohjoishaaran varrella Vancouverin aurinkoisilla etelärinteillä. Alueella on myös Punjabi Market, intialaisten kaupunginosa. 80px Victoria-Fraserview 5,32 29 200 5 489 Teollisuusalueesta kehittynyt asuinalue Fraserjoen pohjoishaaran varrella. 80px West End 2,04 44 560 21 843 Tiheään asuttu, kiivassykkeinen kaupunginosa keskustan ja Stanley Parkin välissä. Alueella sijaitsevat kuuluisat ostoskadut Robson Street ja Stenman Street. 80px West Point Grey 4,55 12 990 2 855 Arvostettu asuinalue Vancouverin niemimaan länsireunalla Englanninlahden rannalla. University of British Columbia, Antropologian museo ja suuri Pacific Spirit Park.

 Talous 
pienoiskuva|Vancouverin satama.
Vancouver on Kanadan toiseksi suurin satamakaupunki. Sen merkittävimmät elinkeinot ovat kaivosteollisuus, metsäteollisuus, biotekninen teollisuus, ohjelmistoteollisuus, elokuvatuotanto ja matkailu. Kaupungissa vierailee vuosittain lähes 9 miljoonaa ihmistä, joista 60 % on kotoisin Kanadasta.

Vancouver on Kanadan tärkein ja Pohjois-Amerikan kolmanneksi suurin elokuvien tuotantokeskus Hollywoodin ja New Yorkin jälkeen. Elokuva- ja televisioteollisuuden arvioidaan työllistävän yli 36 000 ihmistä.

 Liikenne 
Vancouverin SkyTrain on junajärjestelmä, jolla kulkee keskustasta muun muassa Surreyn kaupunkiin ja lentoasemalle. Järjestelmä on täysin automatisoitu ja kulkee ilman kuljettajaa. SkyTrainiin kuuluu kolme linjaa ja 53 asemaa.
Vancouverin satama on Kanadan suurin satama ja yksi maailman merkittävimmistä satamista.

Vancouverin kansainvälinen lentoasema on myös yksi Kanadan vilkkaimmista matkustajamäärällä mitattuna.

 Kulttuuri 

Vancouverissa toimii Vancouverin sinfoniaorkesteri.

 Urheilu 
Vancouverin jääkiekkojoukkueita ovat NHL-liigassa pelaava Vancouver Canucks ja WHL-juniorisarjan Vancouver Giants. Johtava jalkapalloseura on Vancouver Whitecaps FC, jolla on edustusjoukkue sekä miesten Major League Soccerissa että naisten USL W-Leaguessa.

Vancouverissa järjestettiin vuoden 2010 talviolympialaiset.http://www.vancouver2010.com/  Olympialaisissa oli suunnilleen 2100 osallistujaa, ja sen avajaiset olivat talviolympialaishistorian kalleimmat.

 Ystävyyskaupungit 
Vancouverin ystävyyskaupunkeja ovat:
  Los Angeles, Yhdysvallat
  Kanton, Kiina
  Jokohama, Japani
  Edinburgh, Skotlanti
  Odessa, Ukraina

 Lähteet 

 Aiheesta muualla 



Luokka:Vancouver
Luokka:Seulonnan keskeiset artikkelit